Vihterpalu külanõukogu
Vihterpalu külanõukogu oli külanõukogu Eesti NSV-s 1945–1954. Vihterpalu külanõukogu moodustati 1945 augustis Harjumaal Nõva vallas. Külanõukogu keskus asus Vihterpalu külas. Seoses maakondade ja valdade likvideerimise ning maarajoonide moodustamisega arvati Vihterpalu külanõukogu 1950 septembris Keila rajooni koosseisu. 1954 juunis Vihterpalu külanõukogu likvideeriti ja selle territoorium liideti Risti külanõukoguga.